פרג

פֶּרֶג או פָּרָג (שם מדעי: Papaver) הוא סוג צמח ממשפחת הפרגיים. הסוג מונה כ-120 מינים, רובם חד-שנתיים עם מיעוט של דו שנתיים ורב-שנתיים. הפרגים מעדיפים אקלים ממוזג וחמים, מלבד קבוצת מינים אחת (Section Meconella) שמיניה הסתגלו היטב לתנאי קרה. הפרגים בעלי גבעול דק וגמיש, המכיל שרף דביק ולרוב זיפי במקצת. גובה הצמח יכול להגיע עד כמטר (פרג סיני), אך רוב המינים הנפוצים נמוכים מגובה זה. העלים לרוב גזורים, רחבים ומקומטים, גונם ירוק אפרפר. הפרחים מופיעים בגווני אדום, כתום, סגול, ורוד או לבן, תלוי במין ובגורמים נוספים. כאשר הפרח מבשיל והניצן סגור, הפרג מרכין את גבעולו ומזקיפו שוב רק לקראת בקיעת עלי הכותרת. למרבית מיני הפרג 4 עלי כותרת בעלי גודל דומה, הסדורים בשני זוגות ניצבים. למינים ספורים 5 או 6 עלי כותרת, היוצרים גביע עגול. עלי הכותרת רחבים ובעלי ברק. האבקנים סדורים במספר מערבולות סביב עמוד עלי מוגבה במרכז הפרח. פרי הפרג הוא הלקט יבש, עגול בעל כתר, שהוא שארית לצלקת. ההלקט מכיל כמות גדולה של זרעים יבשים. בעודו בוסר, הוא מכיל שרף, שמצוי בשאר שלבי הגדילה בגבעולו של הפרג. הזרעים יכולים להיות רדומים במשך שנים, ולפרוח בבת אחת כאשר הקרקע סביבתם מופרעת. במדינות חבר העמים הבריטי קיימת מסורת שהתפתחה לאחר מלחמת העולם הראשונה בה עונדים בימי הזיכרון של חודש נובמבר פרחי פרג (ה-Poppy) מנייר או פלסטיק על דש הבגד. מנהג זה הוא מחווה לפרחי הפרג הצומחים בשדות הקטל של פלנדריה, בה מסמלים הפרחים האדומים את דמם של החיילים הבריטיים שנפלו במקומות אלו. בישראל הפרח המסמל את יום הזיכרון לחללי מערכות ישראל הוא דם המכבים האדום. בעברית ניתן לבטא את השם "פֶּרֶג" או "פָּרָג". הפרג נזכר במשנה כצמח מזון: "הָאֹרֶז וְהַדֹּחַן וְהַפְּרָגִין וְהַשֻּׁמְשְׁמִין" (שביעית ב ז). Papaver acrochaetum Papaver aculeatum Papaver alboroseum Papaver alpinum Papaver apokrinomenon Papaver apulum Papaver arachnoideum Papaver arenarium פרג מוארך (Papaver argemone) Papaver armeniacum Papaver atlanticum Papaver aurantiacum Papaver belangeri Papaver berberica Papaver bipinnatum Papaver bracteatum Papaver californicum פרג הכרמל (Papaver Carmeli) Papaver clavatum Papaver commutatum Papaver croceum Papaver curviscapum Papaver cylindricum Papaver dahlianum פרג סיני (Papaver decaisnei) Papaver dubium Papaver fugax Papaver glaucum Papaver gorgoneum Papaver gorodkovii Papaver gracile Papaver guerlekense פרג נחות (Papaver Humile) פרג זיפני (Papaver hybridum) Papaver kluanense Papaver lacerum Papaver lapponicum Papaver lasiothrix Papaver lateritium Papaver macounii Papaver mcconnellii Papaver nudicaule Papaver orientale Papaver paucifoliatum Papaver persicum Papaver pilosum פרג סמור (Papaver polychaetum) Papaver postii Papaver pseudo-orientale Papaver purpureamarginatum Papaver pygmaeum Papaver radicatum Papaver rhoeas Papaver rhopalothece Papaver rupifragum Papaver sendtneri פרג האופיום (Papaver somniferum) Papaver spicatum Papaver strictum Papaver stylatum פרג סורי (Papaver syriacum) Papaver triniifolium פרג אגסני (Papaver umbonatum) Papaver walpolei פרג קליפורניה (Eschscholzia californica) מהפרג התרבותי מפיקים את הסמים אופיום, מורפין והרואין, ותרופות נגזרות. זרעי הפרג משמשים למילוי, תיבול וקישוט מאפים. בארץ ישראל נפוצים מספר מיני פרג בשדות, מצפון הארץ ועד מרכזה. כיום ידועים 9 מינים הצומחים בר: פרג סיני, פרג זיפני, פרג מוארך, פרג הכרמל, פרג אגסני, פרג האופיום, פרג סורי, פרג סמור ופרג נחות. הצמח אינו מוגן. הוא פורח מחודש מרץ ועד יוני. הפרג צומח בכל רחבי ארץ ישראל, מהחרמון ועד לדרום. קל לזהות את הפרגים על פי הכתמים השחורים בבסיס עלי הכותרת. לפרג גבעול שעיר וזיפי, וריחו לא נעים. הפרח מואבק על ידי חיפושיות ממשפחת הפרחיתיים (Glaphyridae), שלהן יכולת נדירה בקרב החרקים לזהות צבע אדום. פרגים המגודלים לנוי פרג השדות (Corn Poppy), הדומה לפרג אגסני פרג זיפני פרג מוארך פרג, באתר ITIS (באנגלית) פרג, באתר NCBI (באנגלית) פרג, באתר האנציקלופדיה של החיים (באנגלית) פרג, באתר Tropicos (באנגלית) פרג, באתר GBIF (באנגלית) פרג, באתר IPNI (באנגלית) על זיהוי הפרג "שדות אסורים" - על הפרג והאופיום מאז ימי קדם, תערוכה במוזיאון ארץ ישראל פרג אגסני, באתר למטייל אבי ציטרשפילר, פרג - לא רק למילוי אוזני המן, באתר nrg‏, 11 במרץ 2014 ד"ר עידו מגן, פרג: לא רק אוזני המן, במדור "מדע במבט-על" באתר של מכון דוידסון לחינוך מדעי, 11 במרץ 2017 מין זה אלרגני לפי הספרות הבוטנית רשימת הפרחים המוגנים באתר החברה להגנת הטבע http://www.teva.org.il/_Uploads/dbsAttachedFiles/redNumberList.pdf